CELEX: 32011R0316
Language: mt
Date: 2011-03-30 00:00:00
Title: Regolament tal-Kummissjoni (UE) Nru 316/2011 tat- 30 ta' Marzu 2011 dwar il-klassifikazzjoni ta' ċerti prodotti fin-Nomenklatura Magħquda

1.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 86/61
            
         REGOLAMENT TAL-KUMMISSJONI (UE) Nru 316/2011
   tat-30 ta' Marzu 2011
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni (1), u b'mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha jew li żżid kwalunkwe subdiviżjoni magħha u li hija stabbilita minn dispożizzjonijiet tal-Unjoni speċifiċi, bil-għan tal-applikazzjoni ta' tariffi u miżuri oħra relatati mal-kummerċ ta' prodotti.
            
         
               (3)
            
            
               Skont dawk ir-regoli ġenerali, il-prodotti msemmija fil-kolonna (1) tat-tabella stipulata fl-Anness għandhom jiġu kklassifikati taħt il-kodiċi NM indikata fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
            
         
               (4)
            
            
               Huwa xieraq li tiġi provduta informazzjoni tariffarja vinkolanti li nħarġet mill-awtoritajiet tad-dwana tal-Istati Membri fir-rigward tal-klassifikazzjoni ta' prodotti fin-Nomenklatura Magħquda, iżda li mhijiex skont dan ir-Regolament, tkun tista', għal perjodu ta' tliet xhur, tibqa' tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali Komunitarju (2).
            
         
               (5)
            
            
               Il-miżuri stipulati f'dan ir-Regolament tfasslu b'konformità mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti stipulati fil-kolonna (1) tat-tabella kif tidher fl-Anness għandhom ikunu klassifikati fi ħdan in-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
   Artikolu 2
   L-informazzjoni tariffarja vinkolanti maħruġa mill-awtoritajiet doganali tal-Istati Membri, li ma tikkonformax ma' dan ir-Regolament, tista' tibqa' tkun invokata għal perjodu ta' tliet xhur skont l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin ġurnata wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-30 ta’ Marzu 2011.
      
         
            Għall-Kummissjoni, f'isem il-President,
         
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Vettura tat-tip “pick-up”użata, attrezzata bi pjattaforma estensibbli għall-irfigħ tat-tagħbija, maħsuba għat-trasport ta' persuni u oġġetti (l-hekk imsejħa “vettura bi skopijiet multipli”), li għandha magna diżil b'ċilindrata ta' 3 200  cm3, gearbox awtomatika, four-wheel drive (4 × 4), u b'distanza bejn il-fusien ta' 320 cm.
                  Tikkonsisti f'dan li ġej:
                  
                              —
                           
                           
                              kabina b'erba' bibien mgħammra b'żewġ fillieri ta' sits għal ħamsa min-nies, inkluż is-sewwieq. Il-kabina minn ġewwa hija lussuża, b'sits tal-ġilda rregolati bl-elettriku, ċinturini tas-sikurezza bi tliet ankraġġi wara s-sit tas-sewwieq, twieqi li jitħaddmu bl-elettriku u arja kondizzjonata. Hi mgħammra b'riċevitur ta' xandir bir-radju, sistema ta' radjunavigazzjoni u CD/DVD player.
                           
                        
                              —
                           
                           
                              spazju miftuħ għat-tagħbija b'tul intern ta' 156 cm. Il-ġnub u l-bieba tal-ispazju għat-tagħbija għandhom għoli ta' 50 cm. Il-ġnub huma mgħammra b'ħolqiet li magħhom titqabbad it-tagħbija. It-tul tal-ispazju għat-tagħbija jista' jiġi estiż għal 206 cm billi tinfetaħ il-bieba u jiġi mmuntat element f'forma ta' barriera.
                           
                        
               
                  8703 33 90 
               
               
                  Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda u tal-kitba fil-kodiċi NM 8703 , 8703 33  u 8703 33 90 .
                  Il-klassifikazzjoni taħt l-intestatura 8704  bħala vettura għat-trasport ta' oġġetti hi eskluża, minħabba l-użu intiż tagħha, li hu inerenti għall-karatteristiċi oġġettivi kollha tagħha u l-apparenza ġenerali, bħala vettura li prinċipalment tfasslet għat-trasport tan-nies. It-tul intern massimu, fl-art, taż-żona għat-trasport ta' oġġetti hu limitat mill-ġnub u mill-bieba meta din tal-aħħar tingħalaq. (Ara wkoll in-Noti ta' Spjegazzjoni tas-Sistema Armonizzata għall-intestatura 8703  u n-Noti ta' Spjegazzjoni tan-Nomenklatura Magħquda għall-intestatura 8703 ).
                  Għaldaqstant, il-vettura għandha tiġi kklassifikata taħt il-kodiċi NM 8703 33 90  bħala vettura bil-mutur użata, mfassla prinċipalment għat-trasport tan-nies.